Diari Oficial de la Generalitat Valenciana


Sumari del DOGV 4722, del 30-03-2004 (2004/3055)

ORDE de 22 març de 2004, de la Conselleria d'Indústria, Comerç i Turisme, per la qual es dóna publicitat a les línies de crèdit i a l'import global màxim destinat a la concessió de subvencions per a accions estratègiques en matèria de consum per a l'exercici 2004.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4722

Data del DOGV
:   30-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/3055


Data del document
:   22-03-2004

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

 Descriptors 

:   * protecció del consumidor
    * consum
    * suport econòmic
    * informació al consumidor
    * investigació
    * ajuda pública

ORDE de 22 març de 2004, de la Conselleria d'Indústria, Comerç i Turisme, per la qual es dóna publicitat a les línies de crèdit i a l'import global màxim destinat a la concessió de subvencions per a accions estratègiques en matèria de consum per a l'exercici 2004. [2004/M3055]
  
Amb data 15 de desembre de 2003 va ser publicada en el Diari Oficial de la Generalitat Valenciana l'Orde de 4 de desembre de 2003 de la Conselleria d'Indústria, Comerç i Turisme, per la qual s'establixen les bases per a la concessió de subvencions per a accions estratègiques en matèria de consum per a l'exercici 2004.
  
Després de la publicació de la Llei de Pressupostos de la Generalitat per al present exercici i segons el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública Valenciana, és procedent publicar les línies de crèdit que financen les esmentades ajudes, i també l'import global màxim destinat a estes.
  
En virtut d'això i de conformitat amb el que s'ha disposat en la disposició addicional primera de l'Orde de 4 de desembre de 2003, de la Conselleria d'Indústria, Comerç i Turisme
  
ORDENE
  
Article únic
  
Per a l'exercici 2004, i de conformitat amb el que s'ha establit en la Llei 17/2003, de 30 de desembre, de Pressupostos de la Generalitat Valenciana per al dit exercici, les ajudes establides per l'Orde de 4 de desembre de 2003 de la Conselleria d'Indústria, Comerç i Turisme (DOGV 15.12.2003), per la qual s'establixen les bases per a la concessió de subvencions per a accions estratègiques en matèria de consum per a l'exercici 2004, es finançaran a càrrec de la secció, programa, línies i imports globals màxims que a continuació s'esmenten:
  
Secció 11. Programa 443.10, Protecció Consumidors i Qualitat de Béns i Servicis.
  
- Ajudes destinades a les accions contemplades en el títol II de l'orde: línia T2435000. Import global màxim 266.300,00 euros.
  
- Ajudes destinades a les accions contemplades en el títol III de l'orde: línia T4637. Import global màxim: 300.000,00 euros.
  
València, 22 de març de 2004
  
El conseller d'Indústria, Comerç i Turisme,
  
MIGUEL I. PERALTA VIÑES